రాబీ విలియమ్స్
1990లో, పదహారేళ్ల విలియమ్స్ టేక్ దట్‌లోకి అడుగుపెట్టాడు, ఈ బృందంలో చేరిన అతి పిన్నవయస్కుడిగా అతను గుర్తింపు పొందాడు. "" అనే లఘుచిత్రం ప్రకారం, ఒక కొత్త యువ సంగీత బృందం కోసం సభ్యులను కోరుతూ వచ్చిన ప్రకటన చూసి విలియమ్స్ తల్లి అతనికి, దానిలో ప్రయత్నించమని సలహా ఇచ్చింది. అతను తన తోటి సభ్యుడు మార్క్ ఓవెన్‌ను నీజెల్ మార్టిన్-స్మిత్‌తో తన ఆడిషన్/ఇంటర్వ్యూ రోజున కలుసుకున్నాడు. బ్యాండ్ ప్రాచుర్యం పొందిన కాలంలో, విలియమ్స్ బహిర్ముఖుడుగా మరియు సంగీత బృందంలో ప్రాక్టికల్ జోకర్‌గా పేరొందాడు. సంగీత బృందంలో ఎక్కువ పాటలను గ్యారీ బార్లో రాయడంతోపాటు అతనే పాడేవాడు, అయితే వారి మొదటి టాప్ టెన్ హిట్ పాటలు "కుడ్ ఇట్ బి మ్యాజిక్", "ఐ ఫౌండ్ హెవెన్", మరియు "ఎవిరిథింగ్ చేంజెస్" ప్రధాన గాయకుల్లో విలియమ్స్ కూడా ఉన్నాడు. ఇదిలా ఉంటే, టేక్ దట్ సభ్యులకు సంబంధించిన నియంత్రణ నిబంధనల విషయంలో మార్టిన్-స్మిత్‌తో అతనికి విభేదాలు ఏర్పడ్డాయి, అతను మరింత మద్యం సేవించడం మరియు కొకైన్ ఉపయోగించడం మొదలుపెట్టాడు.
రాబీ విలియమ్స్
విలియమ్స్ అభిమానులు పెద్దఎత్తున అంచనాలతో ఎదురుచూస్తున్న డ్యాన్స్/ఎలక్ట్రో ఆల్బమ్ "రూడ్‌బాక్స్" 2006 అక్టోబరు 23న విడుదలైంది. దీనికి మిశ్రమ స్పందనలు వచ్చాయి: ఆల్‌మ్యూజిక్ దీనికి ఫోర్ స్టార్ రేటింగ్ ఇవ్వగా, "NME" పదికి 8 మార్కులు ఇచ్చింది, మ్యూజిక్ వీక్ మరియు MOJO కూడా సానుకూల ఫలితాలు వెల్లడించాయి, బ్రిటీష్ ప్రెస్‌లోని కొన్ని సంస్థలు దీనిపై ప్రతికూలమైన సమీక్షలను వెలువరించాయి. నెంబర్ వన్ స్థానాన్ని పొందినప్పటికీ, ఈ ఆల్బమ్ తన పేరుపై ఊహించిన దాని కంటే తక్కువ విజయాన్ని మాత్రమే సాధించింది, మొత్తంమీద UKలో దీని విక్రయాలు విలియమ్స్ మాజీ సంగీత బృందం టేక్ దట్ రూపొందించిన "బ్యూటిఫుల్ వరల్డ్" కంటే తక్కువ స్థాయికి పడిపోయాయి. యునైటెడ్ కింగ్‌డమ్‌లో ఈ ఆల్బమ్ దాదాపుగా 500,000 కాపీలు మాత్రమే అమ్ముడయింది, దేశంలో అతి తక్కువగా విక్రయించబడుతున్న ఆల్బమ్‌గా మారడంతోపాటు, BPI దీనికి 2x ప్లాటినం సర్టిఫికేట్ ఇచ్చింది. ప్రపంచంలోని మిగిలిన ప్రాంతాల్లో ప్రజలు మాత్రం ఈ ఆల్బమ్‌కు బ్రహ్మరథం పట్టారు, జర్మనీ, స్విట్జర్లాండ్, ఆస్ట్రియా, ఫిన్లాండ్ మరియు ఇటలీ దేశాల్లో దీనికి నెంబర్‌వన్ స్థానం దక్కింది.
ఐరోపాలో 2 మిలియన్ల కాపీలు విక్రయించడం ద్వారా ఇది 2x ప్లాటినం సర్టిఫికేట్ పొందింది, అంతేకాకుండా 2006లో వేగంగా ప్లాటినం సర్టిఫికేట్ పొందిన ఆల్బమ్‌గా ఇది గుర్తింపు పొందింది. ప్రపంచవ్యాప్తంగా 2006లో విడుదలైనవాటిలో బాగా విక్రయించబడిన ఆల్బమ్‌ల జాబితాలో ఇది పద్దెనిమిదో స్థానంలో నిలిచింది, 2007 ప్రారంభ కాలానికి ఈ ఆల్బమ్ 4.5 మిలియన్ కాపీలకుపైగా విక్రయించబడిందని నీల్ టెన్నాంట్ పేర్కొన్నాడు.